เป็นไทรอยเป็นพิษกินยากี่อาทิตคับอาการถึงจะดีขึ้นคับเพราะใจ่นนอนไม่หลับเลยคับกิรยาไดอะชีแพมสีขาว2mgไปหนึ่งเม็ดยังไม่ง่วงเลยคับตอนนี้กินยาเมทไทมาโซลมาสามอาทิตแล้วยังมีอาการหายใจไม่อิ่มเหนื่อยอยู่คับใจสั่นเป็นพักต้องทารยาโพพลาโนลอนทารเยอะจะมีผลกับหัวใจใหมคับ
สวัสดีครับ ไทรอยด์เป็นพิษคือภาวะที่ต่อมไทรอยด์สร้างฮอร์โมนออกมามากเกินไป ทำให้ระบบเผาผลาญทำงานมากขึ้น เป็นสาเหตุทำให้น้ำหนักลดลงอย่างรวดเร็วแบบผิดปกติ หัวใจเต้นเร็วหรือเต้นผิดปกติ เหงื่อออกง่าย และหงุดหงิด ฉุนเฉียว เป็นต้นครับ ซึ่งการรักษาด้วยยาจะใช้ยาต้านไทรอยด์ เช่น เมไทมาโซล และยาลดการเต้นของหัวใจ เช่น โพรพาโนลอล อย่างไรก็ดี การที่ผู้ป่วยแต่ละคนจะตอบสนองต่อยารักษาอาจใช้เวลาต่างกัน แต่มักจะเห็นผลในเวลาราว 2-8 สัปดาห์ ซึ่งระหว่างนี้ แพทย์จะทำการประเมินผลระดับฮอร์โมนไทรอยด์ในเลือด เพื่อพิจารณาการปรับยาตามระดับไทรอยด์ครับ และการรักษาต้องใช้เวลาอย่างน้อย 1 ปีครับหากใช้ยาเพื่อคุมอาการใจสั่น การใช้ยาเหล่านี้ก็มีความจำเป็นครับ เพราะหากปล่อยให้ใจสั่นนานๆ จะส่งผลร้ายต่อหัวใจมากกว่า เช่น หัวใจเต้นผิดจังหวะ เลือดไปเลี้ยงสมองไม่พอ หรือ แม้แต่หัวใจวาย ดังนั้น ควรรับประทานยาตามที่แพทย์สั่ง จะดีกว่าครับ เพราะหากรับประทานยาตามขนาดที่แนะนำ โดยส่วนใหญ่ก็ไม่น่าจะมีภาวะแทรกซ้อนอะไรครับ